polyglot-tagger/wikipedia-language-snippets-filtered huggingface dataset:
علاوہ ازیں ینی چری سڑکوں کی تعمیر، جنگ کے دوران خیموں کی تنصیب، کھانے کی تیاری اور فوجیوں کو طبی امداد کی فراہمی کے فرائض بھی انجام دیتی تھی۔
ینی چری کا اہم ترین شعبہ مہتر تھا جو دنیا میں کا پہلا عسکری بینڈ تھا، ینی چری کے خاتمے کے ساتھ یہ بینڈ بھی ختم ہو گیا لیکن 1954ء میں استنبول عسکری عجائب خانے کے زیر اہتمام اس کو دوبارہ منظم کیا گیا۔
کیونکہ سلطان کے علاوہ ان کا کسی سے تعلق نہیں تھا اس لیے یہ کسی بددیانتی میں ملوث نہ تھے تاہم جیسے ہی نااہل حکمران مسند اقتدار پر بیٹھنے لگے ینی چری ملکی معاملات میں مداخلت کرنے لگے۔
عثمانی سلطنت نے تمام اہم مہمات میں ینی چری کا استعمال کیا جس میں فتح قسطنطنیہ 1453ء، مملوکوں کے خلاف فتوحات اور آسٹریا اور ہنگری کے خلاف جنگیں بھی شامل ہیں۔
1683ء میں ینی چری کے غلام ہونے کی شرط کے خاتمے کے بعد ینی چری کی عزت افزائی میں اضافہ ہوا اور ہر مسلم ترک خاندان کی یہ خواہش ہوتی تھی کہ ان کا بیٹا ینی چری میں بھرتی ہو۔
بہر حال سید عبد اللہ رومانیت کا مفہوم بیان کرتے ہوئے لکھتے ہیں کہ رومانیت کا ایک ڈھیلا سا مطلب یہ ہے کہ یہ ایک ایسے اسلوب اظہار یا انداز احساس کا اظہار کرتی ہے جس میں فکر کے مقابلے میں تخیل کی گرفت مضبوط ہو۔
دوپہر کی چمک اور ہرچیز کو صاف دکھانے والی روشنی کے مقابلے میں دھندلے افق چاندنی اور اندھیرے کی ملی جلی کیفیت اسے زیادہ خوش آئند معلوم ہوتی ہے۔
اور رومانس زبانوں میں اس کا اطلاق اس قسم کی نثری منظوم کہانیوں پر ہوتا ہے جن میں انتہائی آراستہ و پرشکوہ پس منظر کے ساتھ عشق و محبت کی ایسی داستانیں سنائی جاتی تھیں جو عام طور پر دور وسطی کے جنگجو اور خطر پسند نوجوانوں کی مہمات سے متعلق ہوتی تھیں۔
کچھ عرصہ تک یہ سکہ چلتا رہا لیکن بالآخر سرسید کے عقلی اور مقصدی ادب کے خلاف رومانوی ادیبوں نے شدید احتجاج کیا اور اس طرح شعر و ادب کی دنیا میں نئی راہوں کی نشان دہی کی۔
میر ناصر علی نے سرسید احمد خان کے علمی و ادبی کارناموں پر نہ صرف تنقیدکی ہے بلکہ انہوں نے سرسید احمد خان کی سنجیدہ نثر کا جامد خول توڑنے کے لیے انشاءپردازی کا شگفتہ اسلوب بھی مروج کرنے کی کوشش کی۔
عبدالحلیم شرر نے مسلمانوں کے اجتماعی اضمحلال کے خلاف رد عمل پیش کیا اور اس شاندار ماضی میں آسودگی تلاش کی جس میں مسلمانوں کے جاہ و جلال اور ہیبت و جبروت نے مشرق و مغرب کی طنابیں کھینچ رکھی تھیں۔
اختر شیرانی کی شاعری میں عورت کو بنیادی حیثیت حاصل ہے انھوں نے اردو ادب کی تاریخ میں پہلی بار اپنی محبوباؤں کے نام کے کھلم کھلا اور بے دھڑک پر جوش جذبات محبت ادا کیے او ر اپنی محبت کو اصل حیات قرار دیا۔
چنانچہ وہ کبھی سلمیٰ کے رومان حسین کے تذکرے کرتے ہیں اور کبھی عذرا، ناہید، پروین اور کبھی شمسہ کے زہر آلود ہونٹوں کا ذکر کرتے ہیں۔
لیکن انہوں نے ماورائی لطافت اور سرمستی کی جس طرح پرستش کی ہے اس سے گمان ہوتا ہے کہ وہ کسی خا ص محبوبہ کے غمزوں کا شکار ہونے سے زیادہ سرمستی و عشق پر عاشق ہے۔
ان ممالک میں اس کے پھیلنے کی وجہ حالات کی وہ تبدیلیاں تھیں جن کے زیر اثر لوگوں کے خیالات میں تبدیلیاں رونماہوئیں یہ تبدیلیاں یورپ کے سیاسی اور سماجی انقلابات کی مرہون منت ہیں۔
ان کی رومانیت کی عام شکل مبہم افسردگی، نسوانیت اور ماورائت نہیں بلکہ گھن گرج، انقلابی آن بان اور پہاڑوں سے ٹکرانا نئے والے ولولے کی صورت میں نمایاں ہوتی ہے۔
ان معنوں میں آزاد جدید عہد کے پہلے صاحب طرز نثر نگار ہیں جس نے اپنے طرز کے زیر اثر حکومت و فلسفہ کے دبستانوں کو اپنے نغمہ رنگ کے آگے بے کیف کر دیا۔
انہوں نے ہمارے ایشیائی ذہنوں پر انفرادیت کے تازیانے مارے پستی اور محرودمی ،ذلت اور کم ہمتی کا احساس دلایا ہے جو تبدیلی کی شدید خواہش اور حال سے بے پناہ نفرت کی شکل میں ظہور پزیر ہوا۔
البتہ ان کی نثر کی ایک خامی ہے کہ اس پر ابوالکلام آزاد کے مطالعے کا بوجھ لدا ہوا ہے اور قاری اس سے متاثر ہونے کی بجائے فوراً مرعوب ہو جاتا ہے۔
لیکن اقبال نے روسو کی طرح خودی کو بے پناہ جذبے کی شدت پرعقل کے ذریعے نہیں بلکہ عشق یعنی ایک شدید جذبے کی مدد سے قابو حاصل کرنے کامشورہ دیا۔
اس جذبے اور احساس کے خلاف رومانی نوعیت کا رد عمل شروع ہوا اور جذبے اور تخیل کی وہ رو جسے علی گڑھ تحریک نے روکنے کی کوشش کی تھی ابھرے بغیر نہ رہ سکی۔
چنانچہ انہوں نے اپنی ذات میں کائنات کا جلوہ دیکھا اور رومانی کرنیں بکھیرنے کی بجائے انہیں اپنی شخصیت کے نقطے پر مرتکز کرنے کی شعوری کاوش کی۔
الطاف مشہدی کی رومانیت میں ستارے، پھول، چاندنی راتیں، بیمار کلیاں، پر خواب فضائیں اور سحر کار ماحول نے بڑی خوبی سے جادو جگایا ہے اور اس فضا میں اس کا رومانی کردار ریحانہ، شمیم و عنبر بکھیر رہا ہے۔
اقبال کی رومانیت کا ذکر کرتے ہوئے انور سدید لکھتے ہیں کہ یونیورسٹی کی تعلیم کے دوران ہی اقبال رومانی شعراءمیں متعارف ہوئے اس شاعری کو پسند کرنے لگے بلکہ رومانیت نے ان کے قلب و ذہن پر قبضہ جما لیا۔
مولانا ابو الکلام آزاد کی رومانی نثر کا ذکر کرتے ہوئے ڈاکٹر محمد حسن لکھتے ہیں کہ ان کی آواز بلندیوں سے آتی ہے اور ان کی بلند شخصیت کی طرح آسمانوں سے نیچے نہیں اترتی وہ ایک پیغمبرانہ سطوت سے بولتے ہیں۔
19 ویں میں نو آبادیاتی دور میں سلطنت برطانیہ کے عظیم پھیلاؤ اور دوسری جنگ عظیم کے بعد امریکہ کے بطور سپر پاور ابھرنے کے باعث انگریزی کاروبار، سائنس، مواصلات، ہوا بازی اور سفارت کاری کی عالمی زبان بن گئی۔
انگریزی میں کئی معروف شخصیات گذریں ہیں جن میں آئزک نیوٹن، فرانسس کرک، ابراہم ڈیربی، مائیکل فیراڈے، چارلس ڈارون اور فرینک وٹل، شاعر اور ڈراما نگار ولیم شیکسپیئر، ناول نگار جین آسٹن، چارلس ڈکنز اور جارج اورویل، موسیقار ایڈورڈ ایلگر اور گستاف ہولسٹ، جہاز راں جیمز کوک اور فلسفی فرانسس بیکن، جون لوک، تھامس ہوبس، تھامس پین، جیرمی بینٹہیم، جان اسٹورٹ مل، برٹرینڈ رسل، مائیکل اوکشوٹ، راجر اسکروٹن، جان کیٹس، جان گالزوردی، ولیم ہنری ڈیوس، پرسی بش شیلی اور جے بی پریسلے شامل ہیں۔
انگریز دور میں یہاں کے ”مشن اسپتال” کے تمام تر آپریشنوں کے لیے اوزار شہر میں مرمت کیے جاتے تھے اور آہستہ آہستہ ان کو بنانے کا کام بھی شروع کر دیا گیا۔
دوسری جنگِ عظیم کی بدولت یہ صنعت اپنے عروج پر پہنچ گئی جب تاجِ برطانیہ نے اپنی سرجیکل اوزاروں کی ضروریات کو پورا کرنے کے لیے یہاں نت نئی تکنیکیں متعارف کروائیں۔
جس کی سلطنت کشمیر تک پھیلی تھی. اس کی ایک لاڈلی بیٹی کاشتی بھی تھی جس کے لیے اس نے خصوصی طور پر ایک تالاب بھی بنوایا تھا جہاں آج کل جناح ہال ہے. اس کے یہاں پر نئے حملہ وار ہوئے جو ہن کہلواتے تھے ان کا مشہور راجا سالباہن گجر قوم سے تھا جس کے دو بیٹے تھے پورن اور رسالو.پورن کی ماں کا نام اچھراں تھا جب کے رسالو کی ماں لوناں تھی.سیالکوٹ کی ایک گلی آج بھی رسالو گجر کی گلی سے مشہور ہے۔
جنوبی ایشیا کے چند امیر ترین شہروں میں سے ایک سیالکوٹ، صوبہ پنجاب کے شمال مشرقی کونے میں واقع ایک گنجان آباد ضلع ہے جس کے مشرق میں ضلع نارووال، مغرب میں ضلع گجرات اور گوجرانوالہ، جنوب میں ضلع گوجرانوالہ اور ضلع شیخوپورہ جب کہ شمال میں مقبوضہ جموں کشمیر واقع ہے۔
1849ء کی جنگ سے سیالکوٹ کی تاریخ کے تیسرے دور کا آغاز ہوتا ہے جب انگریزوں نے رنجیت سنگھ کو ہرا کر سیالکوٹ سمیت پورے پنجاب پر قبضہ کر لیا۔
یہ ایک برساتی نالہ ہے جو مقبوضہ جموں کشمیر سے سیالکوٹ میں داخل ہوتا ہے جس کے ایک طرف تحصیل پسرور جب کہ دوسری جانب ضلع نارووال کا علاقہ ہے۔
ضلع کا بیشتر رقبہ زرخیز ہے جس پہ چاول، گندم، گنا، مکئی، جوار، آلو، لہسن اور دالیں کاشت کی جاتی ہیں جب کہ کئی مقامات پر امرود، جامن اور انار کے باغات بھی دیکھنے کو ملتے ہیں۔
راجا سالباہن جو گجر تھا اس نے اسے کشمیر کا حصہ بنا کر یہاں ایک مضبوط قلعہ تعمیر کیا اور اسے اس شہر کے نام پر ”سیالکوٹ قلعہ” کا نام دیا۔
اس راجا کی دو بیویاں تھیں اچھراں اور لونا. دو بیٹے تھے پورن اور رسالو دوسرا دور”مسلم سلطنت” کا دور ہے جو شہاب الدین محمد غوری کی حکومت کے ساتھ شروع ہوتا ہے۔
سیالکوٹ پنجاب کا تیسرا بڑا صنعتی شہر ہے جس کی مشہور صنعتوں میں کھیلوں کا سامان بنانے، آلاتِ جراحی، چمڑے کی مصنوعات، کیمیکل بنانے، کوکنگ آئل اور ویجیٹیبل گھی، ٹائر اور ربڑ کی مصنوعات، ادویات بنانے، سٹیل کے برتن بنانے، آٹا پیسنے، دستانے بنانے، موسیقی کے آلات بنانے اور چاول چھڑنے کے کارخانے شامل ہیں۔
یہ پاکستان کا ایک اہم صنعتی اور زرعی شہر ہے جو کافی مقدار میں برآمدی اشیا جیسا کہ سرجیکل، کھیلوں کا سامان، چمڑے کی مصنوعات اور کپڑا پیدا کرتا ہے۔
سیالکوٹ کو شہر اقبال بھی کہا جاتا ہے، عظیم مسلمان فلسفی شاعر، قانون دان اور مفکر علامہ محمد اقبال 9 نومبر1877ء کو سیالکوٹ میں پیدا ہوئے۔
1852ء میں بنایا گیا ہولی ٹرینٹی چرچ سیالکوٹ، کینٹ میں واقع ایک قدیم اور خوب صورت چرچ ہے جس کی سفید اور لال، گوتھک طرز تعمیر کی حامل عمارت واقعی ایک شاہ کار ہے۔
یہاں لگی ایک تختی کے مطابق اسے بنگال انجنیئرز کے ہارٹلے میکسویل نے ڈیزائن اور تعمیر کیا تھا جب کہ 1 مارچ 1852ء کو اس کا سنگ بنیاد رکھا گیا تھا۔
سیالکوٹ کی صنعت کر یہاں ہجرت کرکے آنے والوں نے نئے جوش وجذبے کے ساتھ دوبارہ پروان چڑھایا اور حکومتِ پاکستان نے بھی ان کی بھرپور مدد کی۔
آزادی کی تحریک شروع ہونے کے کافی عرصے بعد بھی سیالکوٹ پُرامن رہا جب کہ اس کے قرب و جوار میں لاہور، امرتسر اور لُدھیانہ فسادات میں جلتے رہے۔
پاکستان کا نظریہ پیش کرنے والے ڈاکٹر علامہ محمد اقبال اسی دھرتی کے سسپوت تھے، جب کہ 1994ء کا تاریخی ”سیالکوٹ کنونشن” بھی یہاں منعقد ہوا جس میں قائدِ اعظم سمیت مسلم لیگ کے بڑے بڑے راہ نماؤں نے شرکت کی اور آخر کار 1947ء میں تقسیمِ پاکستان کے وقت اسے پاکستان میں شامل کر دیا گیا۔
چناب کا نام ‘چن’ اور ‘آب’ سے مل کر بنا ہے جس میں چن کا مطلب چاند اور آب کا مطلب پانی ہے، یہ دریائے چندرا اور دریائے بھاگا کے بالائی ہمالیہ میں ٹنڈی کے مقام پر ملاپ سے بنتا ہے، جو بھارت کی ریاست ہماچل پردیش کے ضلع لاہول میں واقع ہے۔
ہماری قومی بے حِسی کے عین مطابق تاریخ کے اس یادگار دور کو ہم نے اِس عِمارت کی طرح فراموش کر دیا تھا لیکن حکومت وقت نے حال ہی میں اس کی مرمت اور تزئین و آرائش کروا کر اسے عوام کے لیے کھول دیا ہے۔
بوسیدہ کھنڈر، سلاطین کے مقبرے، مسمار قلعے، قدیم گلیاں، نوآبادیاتی دور کے چرچ، چپے چپے پر پُرانے ادوار کے نقش و نگار اس کی گذشتہ بڑائی کے افسانے دہراتے ہیں۔
یہ کینٹ میں واقع دو چرچوں میں سے بڑا اور سیالکوٹ شہر کا مرکزی چرچ ہے جسے برطانوی راج میں انگریز سرکار نے کینٹ میں رہائش پزیر فوجیوں کی سہولت کے لیے بنوایا تھا اور اب اس کی دیکھ بھال حکومتِ پاکستان بہت اچھے طریقے سے کر رہی ہے۔
یہ گھر علامہ اقبال کی جائے پیدائش ضرور ہے مگر یہ مکان اُن کے بھائی شیخ عطا محمد کے حصے میں آیا تھا جب کہ سیالکوٹ ہی میں علامہ اقبال کے والد کا ایک اور مکان تھا جو علامہ کے حصے میں آیا تھا۔
کشمیر کے پہاڑوں سے ٹکرا، کر وادی کے گلزاروں سے مہکتی ہوئی ہوائیں بادلوں سے سرسراتی ہوئی جب سیالکوٹ پہنچتی ہیں تو یہاں کا ہر ایک شجر جھوم جھوم کر فضا کو خمار آلود کر دیتا ہے۔
یہ روح پرور ماحول بڑے بڑے عارفوں اور درویشوں کو دھیان سے گیان کی منزل تک لے جاتا ہے اور اسی وجہ سے اس علاقے کو مہاتماؤں کی سرزمین کے نام سے بھی بھی یاد کیا جاتا ہے۔
1971میں حکومت نے پاکستان کے قومی شاعر کی جائے پیدائش کو قومی یادگار قرار دے کر یہ مکان شیخ عطا محمد کی اولاد سے خریدا تھا مگر نو مرلے کے اس تین منزلہ مکان کی حالت بہت بوسیدہ تھی۔
اب اس عمارت کو حکومتِ پاکستان نے قومی ورثہ قرار دے دیا ہے اور نئے سرے سے اس کی تزئین و آرائش کروا کر اس کے کچھ حصوں کو سیاحوں کے لیے کھول دیا ہے۔
سیالکوٹ نے بڑے بڑے سیاست داں، شاعر، فلسفی، لیڈر، ناول نگار، قلم کار، اداکار و موسیقار، کھلاڑی، صحافی، مصنف اور بزنس مین پیدا کیے ہیں جن پہ بلاشبہ پورے ملک کو فخر ہے۔
مقامی افراد کے مُطابق 200سال قدیم (اور “تاریخِ سیالکوٹ” کے مُصنف راشِد نیاز مرحوم کے مطابِق ایک ہزار سال قدیم یہ مندِر تقریباً سو فٹ کی اونچائی پر واقع ہے۔
اس کے علاوہ سیالکوٹ میں جگّن ناتھ ٹیمپل، مرے کالج، پورن بھگت، درگاہ امام الحق، سینٹ جیمس کیتھیڈرل اور سیالکوٹ کینٹ مشہور و معروف جگہیں ہیں۔
مہاراجا رنجیت سنگھ نے ہندوستان اور خصوصاً سرزمینِ پنجاب پے گہرے اثرات چھوڑے ہیں، چاہے وہ تاریخ ہو، ثقافت ہو، فنِ تعمیر ہو یا رسم و رِواج۔
برہماپترا مغربی تبت میں دریائے یارلنگ تسانگپو کی حیثیت سے شروع ہوتا ہے اور مشرق کی طرف سفر کرتا ہوا تبت اور پھر آسام کی وادیوں سے گزرتا ہے۔
یہ برصغیر کے شمال میں 2,400 کلومیٹر لمبی ایک مہراب یا کمان کی سی شکل بناتا ہے جو مغربی کشمیر کے حصے میں 400 کلومیٹر اور مشرقی اروناچل پردیش کے خطے میں 150 کلومیٹر چوڑی ہے۔
یہ پہاڑ آرکٹک اور سائبیریا سے آنے والی انتہائی سرد اور خشک ہوا کو برصغیر میں داخل نہیں ہونے دیتے جس کے باعث برصغیر کا موسم نسبتاً گرم ہے۔
اس سلسلے میں کرہ ارض کی کچھ بلند ترین چوٹیاں ہیں، جن میں سب سے اونچی، ماؤنٹ ایورسٹ بھی شامل ہے جو چین اور نیپال کی سرحد پر واقع ہے۔
ہمالیہ اپنے ذیلی سلسلوں کے ساتھ دنیا کا سب سے اونچا پہاڑی سلسہ ہے جس میں دنیا کی بلند ترین چوٹیاں بشمول ماؤنٹ ایورسٹ اور کے ٹو موجود ہیں۔
اس سلسلے کی بلندی کو سمجھنے کے لیے یہ جان لینا کافی ہے کہ اس میں 7,200 میٹر سے بلند 100 سے زیادہ چوٹیاں ہیں جبکہ اس سے باہر دنیا کی بلد ترین چوٹی کوہ اینڈیز میں واقع اکونکاگوا ہے جس کی بلندی صرف 6,962 میٹر ہے۔
دنیا کے بہت سے بڑے دریا جیسے سندھ، گنگا، برہم پتر، یانگزی، میکانگ، جیحوں، سیر دریا اور دریائے زرد ہمالیہ کی برف بوش بلندیوں سے نکلتے ہیں۔
ان دریاؤں کی وادیوں میں واقع ممالک افغانستان، بنگلہ دیش، بھوٹان، بھارت، پاکستان، چین، نیپال، برما، کمبوڈیا، تاجکستان، ازبکستان، ترکمانستان، قازقستان، کرغیزستان، تھائی لینڈ، لاؤس، ویتنام اور ملائیشیا میں دنیا کی تقریباً آدھی آبادی، یعنی 3 ارب لوگ، بستے ہیں۔
اگرچہ گلیشیروں کے پگھلنے کے اثرات بہت سالوں تک پوری طرح واضع نہیں ہوں گے، اس سے شمالی بھارت اور پاکستان میں کروڑوں لوگوں کی زندگیاں متاثر ہونے کا خدشہ ہے جو خشک موسم میں اپنے دریاؤں میں ان گیشیروں سے آنے والے پانی پر انحصار کرتے ہیں۔
دریائے سالوین، میکانگ، یانگزی اور ہوانگ ہی بھی سطح مرتفع تبت سے نکلتے ہیں تاہم تبت کے یہ حصے ارضیاتی طور پر کوہ ہمالیہ کا حصہ نہیں اور اس لیے ان دریاؤں کو ہمالیہ کے دریاؤں میں شمار نہیں کیا جاتا۔
مزید یہ کہ اگر یہ ایک مخصوص تناسب میں ہیں تو صحت اور اگر کسی بھی قسم کے توازنی بگاڑ میں ہیں تو بیماری نتیجہ کے طور پر ظاہر ہوتی ہے۔
اخلاط: (یہ جزء میڈیسن کی نظر سے دیکھا جائے تو بلڈ سیرم مین موجود نیوٹرینٹس کا متبادل کہلایا جاسکتا ہے جیسا کہ سیرم گلوکوز بلغم ہے, سیرم پروٹین الدم ہے, سیرم کولیسٹرول صفراء ہے, سیرم سالٹس اینڈ منرلز سودا ہین)۔
یہ جسم بسیط یا جسم مفرد ہوتے ہیں اور انکو مزید سادہ اجزاء میں تقسیم نہیں کیا جاسکتا یعنی اپنی ماہیت میں سہل و موحود ہوا کرتے ہیں۔
حکمائے تقدم زمانی کے نظریات کے مطابق ارکان بسیط ہی انسانی جسم کے بنیادی اجزاء ہوا کرتے ہیں اور انکو اسی وجہ سے حکماء نے اجزاء اولیہ بھی کہا ہے۔
حکمائے طب کے مطابق یہ ارکان بسیط سے پیدائش لینے والی دوسری اہم اساس طبیعیہ ہے جو انہی ارکان بسیط کی مرکب سازی میں موجود تعملات کے ایک خاص حد پر پہنچ جانے کے بعد ان کے مرکب میں پیدا ہوجانے والی ایک میانی کیفیت ہوا کرتی ہے۔
حکمت کے قوانین کے مطابق جب ارکان بہت ریزہ ریزہ ہو جائیں اور آپس میں ایک دوسرے سے اشتراک کریں تو انکی وہ چار تاثیریں آپس میں ایک دوسرے پر عمل پیرا ہوتی ہیں اور ہر ہر رکن بسیط کی کیفیت دیگر رکن کی مخالف کیفیت کو ختم کرنے کی کوشش کرتی ہے اور بالاخر ایک ایسی درمیانی کیفیت پیدا ہوجایا کرتی ہے کہ جسمیں غالب و مغلوب کی جنگ ایک توازن کی حالت پر آکر ٹہر جاتی ہے اور اسی درمیانی کیفیت یا تاثیر کہ جب تمام ارکان بسیط توازن میں آجائیں، مـــزاج کہا جاتا ہے۔
قانون طب سے متعالق اس موجودہ مضمون میں بالخصوص طب یونانی یا حکمت کا ذکر شامل ہے اور ساتھ ساتھ اس کا موازنہ طب یا میڈیسن سے کیا جاتا رہے گا تاکہ یہ اندازہ ہو جائے کے ان دونوں اقسام کے طب کا بنیادی ڈھانچہ کیا ہے۔
مزید یہ کو گو حکمت ہو یا میڈیسن دونوں ہی اقسامِ علمِ طب کے دائرۂ اثر میں صرف انسان ہی نہیں بلکہ تمام اقسام کی حیات آجاتے ہیں لیکن اس مقالے میں یہ دائرہ سمٹ کر صرف انسانی جسم اور اس کے امراض کی بحث تک محدود کیا گیا ہے۔
اعضاء، انسانی جسم کی ترکیب میں اخلاط کے بعد آتے ہیں یعنی حکمت کی نگاہ میں ارکان سے مزاج اور مزاج سے اخلاط بنتے ہیں اور پھر ان اخلاط سے اعضاء وجود پاتے ہیں۔
اور اگر اعضاء کے درجہ تک پہنچنے کے لیے اگر میڈیسن کی عینک استعمال کی جائے تو اس کے مطابق، خلیات سے نسیجات اور پھر نسیجات سے اعضاء وجود پاتے ہیں۔
دراصل اخلاط بھی حکمت کے نظریہ کے مطابق براہ راست اعضاء میں نہیں بدلا کرتے بلکہ ان اخلاط کی ترکیب سے ایک رطوبت تیار ہوا کرتی ہے اور یہ رطوبت جو حکمت میں رطوبت ثانیہ کہلائی جاتی ہے پھر اعضاء کی ترکیب کرتی ہے۔
حکمت میں انسان کے جسم کو زندگی کی بقا کے لیے جن بنیادی اجزاء یا امور سے واسطہ ہوتا ہے انہیں مشترکہ طور پر اساس طبیعیہ کہا جاتا ہے اور گو موجودہ طب یا میڈیسن، بنیادی طور پر انسانی جسم کو خلیات یا ان خلیات کو بنانے والے سالمات کی اساس پر قائم قرار دیتی ہے لیکن اگر بغور مطالعہ کیا جائے تو انسانی جسم کی اساس کے بنیادی اجزاء کے بارے میں طب اور میڈیسن میں کوئی ایسا اختلاف نہیں کہ یہ ایک دوسرے کی تنسیخ کرتے ہوں۔
بنیادی طور پر حکمت میں خلط، جسم انسانی میں پیدا اس سیالی ساخت کو کہا جاتا ہے کہ جو اپنا مبداء، غذا میں رکھتا ہو یعنی غذا سے پیدا ہوا کرتا ہو۔
جنگ عظیم میں شکست اور سلطنت کے خاتمے کے بعد اتحادی افواج نے علاقے میں سرحدیں تشکیل دیتے ہوئے مختلف ممالک بنانے کا پروگرام بنایا اور معاہدہ سیورے کے تحت اس میں کردستان بھی شامل تھا۔
کمال اتاترک کی جانب سے ان علاقوں کی دوبارہ فتح کے بعد معاہدہ لوزان طے پایا جس کے تحت موجودہ ترکی کی سرحدیں متعین کی گئیں اور کرد باشندوں کی اپنی حکومت کا خواب چکنا چور ہو گیا۔
اگرچہ مغربی آذربائیجان اور کردستان صوبوں میں کردوں کی اکثریت سنی مسلمان ہیں، لیکن کرمانشاہ، ایلام، لورستان اور خراسان شمالی میں کردوں کی اکثریت شیعہ اسلام کے پیروکار ہیں۔
تاریخ میں جھیل کے بارے میں پہلی باقاعدہ معلومات عرب تاجروں کی جانب سے ملتی ہے جو سونے، ہاتھی دانت اور دیگر اشیاء کے حصول کے لیے افریقہ کے اندرونی راستوں پر جاتے تھے۔
معروف مسلمان جغرافیہ دان ادریسی نے 1160ء کی دہائی میں جو نقشہ ترتیب دیا اس میں جھیل وکٹوریہ کو دکھایا گیا ہے اور اسے دریائے نیل کا منبع بھی قرار دیا گیا۔
68،800 مربع کلومیٹر پر پھیلی ہوئی یہ جھیل براعظم افریقہ اور استوائی علاقے کی سب سے بڑی اور سطحی حجم کے اعتبار سے دنیا میں تازہ پانی کی دوسری سب سے بڑی جھیل ہے۔
ابراہیم محمد علی خاندان کے سب سے مشہور ارکان میں سے ایک ہے ، خاص طور پر اپنی شاندار فوجی فتوحات کے لیے ، جس میں سلطنت عثمانیہ کی متعدد شکستیں شامل ہیں۔
مصری مورخین میں ، ابراہیم ، اس کے والد محمد علی اور اس کے بیٹے اسماعیل خاندان کے دوسرے حکمرانوں کے مقابلے میں بہت زیادہ عزت و وقار رکھتے ہیں ، جنھیں بڑے پیمانے پر بدعنوان سمجھا جاتا تھا۔
یہ بڑے پیمانے پر مصر میں ان کے پوتے فواد اول کی کوششوں کا نتیجہ ہے کہ اس نے بنائے ہوئے رائل آرکائیوز میں اپنے آبا و اجداد کی مثبت تصویر کشی کو یقینی بنایا جو 1920 کی دہائی سے لے کر 1970 کی دہائی تک مصری تاریخ کا بنیادی ذریعہ تھے۔
مزید معلوم ہوا ہے کہ وہ رومیلیا کے عثمانیہ صوبہ کے شہر دراما کے نواحی گاؤں نصراتلی میں پیدا ہوا تھا ، جو اب یونان میں مقدونیائی خطے کے مشرقی حصوں میں ہے۔
1805 میں ، اپنے والد کی مصر کا حکمران بننے کے لیے جدوجہد کے دوران ، 16 سال کی عمر میں ابراہیم ، کو عثمانی کپتان پاشا کے پاس یرغمال بنا کر بھیج دیا گیا تھا۔
تاہم ، عثمانی سلطان کے ذریعہ اس کے والد کو مصر کا ولی تسلیم کرنے کے بعد ، ابراہیم کو مصر واپس جانے کی اجازت دی گئی تھی اور انہوں نے میجر جنرل الیگزینڈر میکنزی فریزر کی برطانوی فوجی مہم کو شکست دی تھی۔
خصوصاً شہنشاہ جسٹینین کا دور حکومت لیکن ساتویں صدی میں یہ زوال پزیر ہوئی اور شمالی اطالیہ کے میدان لمبارڈی میں بسنے والوں، ایرانیوں اور عربوں نے اس پر پے درپے حملے کیے جس کے باعث یہاں طوائف الملوکی اور انتشار کا دور دورہ رہا۔
ساتویں صدی کے اختتام پر شمالی افریقا، مصر، شام، فلسطین اور قبرص وغیرہ عربوں نے قبضے میں چلے گئے اور بازنطینی سلطنت حقیقت میں یونانی سلطنت بن کر رہ گئی۔
آخر 1453ء میں سلطنت عثمانیہ کے فرمانروا سلطان محمد فاتح کی افواج نے قسطنطنیہ فتح کر لیا اور آخری بازنطینی بادشاہ قسطنطین یاز دہم مارا گیا۔
قدیم باز نطینی سلطنت کے تمام ایشیائی ممالک پر عثمانی قابض ہو گئے تھے، لہٰذا یورپ میں بھی صرف قسطنطنیہ اور اس کے مضافات اس میں شامل ہونا باقی تھے، سلطنت عثمانیہ، قسطنطنیہ کی فتح کے بغیر ادھوری تھی,
ﻗﻄﺮ ﻣﯿﮟ ﺗﻘﺮﯾﺒﺎ 100 ﺳﮯ 200 ﻣﺎﺋﮑﺮﻭ ﻣﯿﭩﺮﭨﺮ، ﻣﺎﭘﯿﭙﻮﺯﯾﻤﺎ ﮐﮯ ﺧﻠﯿﺎﺕ ﮐﺒﮭﯽ ﺑﮭﯽ ﮐﻢ ﺳﮯ ﮐﻢ ﺑﯿﮑﭩﯿﺮﯾﺎ ﻣﯿﮟ ﻣﻮﺟﻮﺩ ﮐﭽﮫ ﮨﯿﮟ . ﺍﺱ ﻃﺮﺡ ﮐﺎ ﺍﯾﮏ ﭼﮭﻮﭨﺎ ﺳﺎ ﺳﺎﺋﺰ ﻓﻠﭩﺮﯾﺸﻦ ﻧﺴﺒﻨﺪﯼ ﮐﯽ ﺗﮑﻨﯿﮏ ﻣﯿﮟ ﻣﺴﺎﺋﻞ ﭘﯿﺶ ﮐﺮﺳﮑﺘﺎ ﮨﮯ . ﻣﯿﮑﯿﮑﻮﭘﯿﮉﯾﻤﺎ ﮐﻮ ﮐﻮﻟﯿﺴﭩﺮﻭﻝ ﮐﮯ ﺑﺎﮨﺮ ﮐﮯ ﺫﺭﯾﻌﮧ ﮐﯽ ﺿﺮﻭﺭﺕ ﮨﻮﺗﯽ ﮨﮯ، ﻋﺎﻡ ﻃﻮﺭ ﭘﺮ ﮐﮭﺎﻧﮯ ﻭﺍﻟﮯ ﺍﻧﺴﺎﻧﻮﮞ ﮐﻮ ﮐﮭﯿﻨﭽﻨﮯ ﺳﮯ، ﺳﯿﻞ ﺣﯿﺎﺗﯿﺎﺕ ﮐﮯ ﻟﺌﮯ . ﺳﯿﻞ ﮐﯽ ﺷﺪﺕ ﮐﻮ ﺑﺮﻗﺮﺍﺭ ﺭﮐﮭﻨﮯ ﻣﯿﮟ ﻣﺪﺩ ﮐﮯ ﻟﺌﮯ ﭘﻼﺯﻣﺎ ﺟﮭﻠﯽ ﻣﯿﮟ ﮐﻮﻟﯿﺴﭩﺮﻭﻝ ﺑﯿﮑﭩﯿﺮﯾﺎ ﻣﯿﮟ ﺍﯾﮏ ﺧﺎﺹ ﺩﯾﻮﺍﺭ ﮐﯽ ﮐﻤﯽ ﮨﮯ .
ﻣﺎﺋﮑﮑﻮﭘﻼﺯﯾﻢ ﻧﻤﻮﻧﯿﺎ ﮐﯽ ﻭﺟﮧ ﺳﮯ ﻧﯿﻮﻣﻮﻧﯿﺎ ﮐﮯ ﻋﻼﻭﮦ، ﺩﯾﮕﺮ ﻣﺎﮐﮑﻮﭘﯿﻼﺱ ﭘﺮﺟﺎﺗﯿﻮﮞ ﻣﯿﮟ ﺍﻧﺴﺎﻧﻮﮞ ﻣﯿﮟ ﺍﻧﻔﯿﮑﺸﻦ ﮐﺎ ﺳﺒﺐ ﺑﻨﺘﺎ ﮨﮯ . ﻣﺎﺋﮑﮑﻮﭘﻼﻣﺎ ﺟﯿﻨﯿﺎﺗﺎﻟﯿﻢ ﻏﯿﺮﻣﻠﮑﯽ ﺟﻨﺴﯽ ﺑﯿﻤﺎﺭﯾﻮﮞ ﮐﮯ ﺩﻭﺭﺍﻥ ﮐﺴﯽ ﭘﺎﺭﭨﻨﺮ ﮐﻮ ﻣﻨﻈﻮﺭ ﮐﺮ ﺳﮑﺘﺎ ﮨﮯ ﺟﻮ ﺍﻧﻔﯿﮑﺸﻦ ﮐﺎ ﺳﺒﺐ ﺑﻨﺘﺎ ﮨﮯ . ﻣﺎﮐﮑﻮﭘﻼﺳﺎ ﮐﯽ ﻭﺟﮧ ﺳﮯ ﭘﺮﻧﺪﻭﮞ ﮐﯽ ﮐﺌﯽ ﻗﺴﻤﻮﮞ ﻣﯿﮟ ﺩﺍﺋﻤﯽ ﺳﺎﻧﺲ ﮐﯽ ﺑﯿﻤﺎﺭﯼ ﮐﺎ ﺳﺒﺐ ﺑﻨﺘﺎ ﮨﮯ ﻟﯿﮑﻦ ﺍﻧﺴﺎﻧﯽ ﺍﻧﻔﯿﮑﺸﻦ ﻣﯿﮟ ﺍﯾﮏ ﻓﺎﺳﭧ ﺍﯾﺠﻨﭧ ﻧﮩﯿﮟ ﮨﮯ . ﺍﻧﻔﯿﮑﺸﻦ ﮐﮯ ﺍﯾﮏ ﻏﯿﺮ ﻏﯿﺮﻣﻌﻤﻮﻟﯽ ﺟﺎﻧﻮﺭ ﺍﯾﺠﻨﭧ، ﻣﯿﭙﮑﻮﺯﯾﻤﺎ ﮨﺎﺋﭙﻮ ﻧﯿﻮﻣﻮﻧﯿﺎ، ﺳﻮﺭﺝ ﺍﻭﺭ ﺩﯾﮕﺮ ﻣﻮﯾﺸﯿﻮﮞ ﻣﯿﮟ ﭘﮑﻨﮏ ﺍﯾﻨﺠﭩﭩﮏ ﻧﻤﻮﻧﯿﺎ، ﯾﺎ ﻧﻤﻮﻧﯿﺎ ﮐﺎ ﺳﺒﺐ ﺑﻨﺘﺎ ﮨﮯ .
ﻣﺎﺋﮑﮑﻮﭘﯿﮉﯾﻤﺎ ﻣﯿﮟ ﺍﯾﮏ ﻣﮑﻤﻞ ﻃﻮﺭ ﭘﺮ ﻣﺼﻨﻮﻋﯽ ﺟﯿﻨﻮﻡ ﺭﮐﮭﻨﮯ ﻭﺍﻻ ﻣﺨﺘﻠﻒ ﺍﻋﺰﺍﺯ ﮨﮯ ﺟﺲ ﻣﯿﮟ ﺍﯾﮏ ﺑﯿﮑﭩﯿﺮﯾﻞ ﺳﯿﻞ ﻣﯿﮟ ﻣﺒﺘﻼ ﮨﻮﺗﺎ ﮨﮯ . ﺟﯽ ﮐﺮﯾﮓ ﻭﯾﻨﭧ ﺍﻧﺴﭩﯽ ﭨﯿﻮﭦ ﻣﯿﮟ ﺳﺎﺋﻨﺴﺪﺍﻧﻮﮞ ﻧﮯ ﮈﯼ ﺍﯾﻦ ﺍﮮ ﮐﯽ ﺗﺮﺗﯿﺐ ﮐﻮ ﺳﻨﺒﮭﺎﻝ ﻟﯿﺎ ﺍﻭﺭ ﺍﺳﮯ ﺍﯾﮏ ﻣﯿﮑﯿﮑﻮﮐﻠﺴﻤﺎ ﺳﯿﻞ ﻣﯿﮟ ﻣﺒﺘﻼ ﮐﯿﺎ ﺟﺲ ﻣﯿﮟ ﮐﻮﺋﯽ ﮈﯼ ﺍﯾﻦ ﺍﮮ ﻣﻮﺟﻮﺩ ﻧﮩﯿﮟ . ﺍﺱ ﺳﯿﻞ ﮐﻮ ﮈﯼ ﺍﯾﻦ ﺍﮮ ﻧﻘﻞ ﺍﻭﺭ ﺳﯿﻞ ﮈﻭﯾﮋﻥ ﻣﮑﻤﻞ ﮐﺮﻧﮯ ﮐﮯ ﻟﺌﮯ ﻣﺼﻨﻮﻋﯽ ﮈﯼ ﺍﯾﻦ ﺍﮮ ﭘﺮ ﮐﻮﮈﺕ ﮐﯽ ﻣﻌﻠﻮﻣﺎﺕ ﮐﻮ ﺍﺳﺘﻌﻤﺎﻝ ﮐﺮﻧﮯ ﻣﯿﮟ ﮐﺎﻣﯿﺎﺏ ﺭﮨﺎ
اکثر جراثیم کی شکل کی وجہ سے ان کے نام بھی طے کیے گئے ہیں، یہ اس زمانے کی بات ہے کہ جب انسان کے پا‎س عدسے والی خردبین کے سوا جراثیم دیکھنے کا کوئی اور وسیلہ نہیں تھا لہذا جیسے ان کی شکل خردبین میں نظر آتی ہے اسی کے مطابق ان کی اسم بندی بھی کردی گئی ہے۔
جسامت ان کی گو مختلف جراثیم میں مختلف ہوا کرتی ہے لیکن عمومی طور پر چونکہ یہ صرف ایک خلیہ پر مشتمل جاندار ہوتے ہیں لہذا اگر جگہ کے لحاظ سے دیکھا جائے تو یہ اتنے چھوٹے ہوتے ہیں کہ ایک گرام مٹی میں تقریباً 40 کروڑ اور ایک ملی لیٹر پانی میں تقریباً 10 لاکھ تک جراثیم مل سکتے ہیں۔
اندازوں کے مطابق ایک انسان کے جسم میں انسان کے اپنے خلیات کی تعداد سے بھی زیادہ جراثیم موجود ہوتے ہیں ان میں سے اکثر وہ ہیں جو کسی ضرر یا بیماری کا باعث نہیں بنتے انکو نبیت جرثومی یا بعض اوقات غیر ممرض بھی کہا جاتا ہے۔
جبکہ کچھ جراثیم ایسے ہیں جو انسان کے جسم میں اگر داخل ہوجائیں تو امراض و عدوی پیدا کرتے ہیں، انکو ممرض یعنی مرض پیدا کرنے والے کہا جاتا ہے۔
مزید یہ کہ جیسا کہ تصویر میں بھی بھی عیاں ہے کہ بعض جراثیم خاصے طویل مگر پتلے ہوتے ہیں ایسی صورت میں ان کی لمبائی تو 200 مائکرون تک پہنچ سکتی ہے مگر چوڑائی 1 تا چند مائکرون رہتی ہے۔
ایسے تمام جاندار جو آنکھ سے نہ دیکھے جاسکتے ہوں اور ان کے دیکھنے کے لیے کسی آلہ یا کی ضرورت ہوا کرتی ہو، خوردنامیات کہلائے جاتے ہیں اور ان میں ؛ جراثیم یعنی بیکٹیریا، فُطریات یعنی فنجائی، حیوانات اول یعنی پروٹوزوا اور حُمَہ یعنی وائرس شامل ہیں۔
عمومی طور پر جراثیم کی اصطلاح ایسے یک خلوی جانداروں کے لیے استعمال کی جاتی ہے کہ جن کا مرکزہ مکمل طور پر ترقی یافتہ نہ ہو یعنی یہ بدائی المرکز خلیات ہوتے ہیں۔
کرکٹ کی تاریخ کے عظیم ترین گیند بازوں میں سے ایک کے طور پر پہچانے جانے والے، ٹرومین نے حقیقی طور پر تیز رفتاری کا مظاہرہ کیا اور بڑے پیمانے پر "فائری فریڈ" کے نام سے جانا جاتا تھا۔
برائن سٹیتھم کے ساتھ مل کر، انہوں نے کئی سالوں تک انگلینڈ کی باؤلنگ کا آغاز کیا اور انہوں نے ٹیسٹ کرکٹ کی تاریخ میں سب سے مشہور باؤلنگ شراکت داری قائم کی۔
انہیں 1951ء میں یارکشائر کاؤنٹی کیپ سے نوازا گیا اور 1952ء میں کرکٹ رائٹرز کلب کی طرف سے "ینگ کرکٹر آف دی ایئر" منتخب کیا گیا۔
1952ء کے سیزن میں ان کی کارکردگی کے لیے، انہیں وزڈن کرکٹرز المناک کے 1953ء کے ایڈیشن میں وزڈن کرکٹرز آف دی ایئر میں سے ایک قرار دیا گیا۔
اس کے باوجود، ٹرومین کو انگلینڈ کی متعدد ٹیموں سے خارج کر دیا گیا تھا کیونکہ وہ اکثر کرکٹ اسٹیبلشمنٹ کے ساتھ تنازعات کا شکار رہتے تھے، جس پر وہ اکثر اس کی سمجھی جانے والی "بدمعاشی" اور منافقت کی وجہ سے تنقید کرتے تھے۔
کھیلنے سے ریٹائر ہونے کے بعد، وہ ٹیلی ویژن میں اپنے کام کے ذریعے اور بی بی سی کے لیے ایک واضح ریڈیو مبصر کے طور پر، بنیادی طور پر ٹیسٹ میچ اسپیشل پر کام کرنے کے ذریعے میڈیا کی شخصیت بن گئے۔
اس کی آخری رسومات بولٹن پروری میں 6 جولائی کو منعقد کی گئیں، اور اس میں رے ایلنگ ورتھ اور برائن کلوز سمیت یارکشائر کے سابق اور موجودہ کھلاڑیوں نے شرکت کی۔
تین سال بعد تعمیرات اور انجینئری کا ماہر سنان مشرق میں عثمان سلطان سلیم اول کے پیش قدمی کرنے والے دستوں میں شامل تھا اور قاہرہ پر قبضہ کرنے والے دستے کا رکن تھا۔
ایران کے خلاف جنگ کے دوران 1535ء میں انہوں نے جھیل وان عبور کرنے کے لیے جہاز تعمیر کیے جس پر انہیں سلطان کے ذاتی محافظین کا آغا مقرر کر دیا گیا۔
انہوں نے استنبول اور دیگر شہروں میں کئی عمارات، مساجد اور پل وغیرہ تعمیر کیے جن میں ادرنہ کی سلیمیہ مسجد، استنبول کی رستم پاشا مسجد، ادرنہ کی محرمہ سلطان مسجد اور استنبول کی قادرگا صوقولو مسجد شامل ہے۔
جب جامع سلیمیہ کی تعمیر جاری تھی جو مسیحیوں نے دعوی کیا تھا کہ دنیا کوئی بھی معمار خصوصا مسلمان ایاصوفیہ کے گنبد سے بڑا گنبد تیار نہیں کر سکتا۔
گزشتہ تیس چالیس سالوں میں صنعتی ترقی ہوئی ہے اور میدانی علاقوں میں بڑے بڑے صنعتی مراکز قائم ہوئے ہیں جہاں سینکڑوں کارخانے کام کر رہے ہیں۔
1950ء تک علاقہ کو شمالی اٹلی کا غریب ترین علاقہ شمار کیا جاتا تھا، جس کی وجہ سے لمبے عرصہ تک یہاں کے رہائشی بہتر زندگی کی تلاش میں ہجرت کر کے اٹلی کے ترقی یافتہ علاقوں مثلا میلان، تورین وغیرہ جاتے رہے۔
وینیتو شمال مغربی اطالوی علاقہ ہے، جس کے مشرق میں بحیرہ روم کا خلیج وینیزیا واقع ہے، شمال میں آسٹریا، شمال مغرب میں اٹلی کا علاقہ ترینتینو جنوبی ٹائرول ، مغرب میں لومباردیہ اور جنوب میں ایمیلیا رومانیا واقع ہیں۔
1970ء تک جس علاقہ سے لوگ ہجرت کر کے اچھے مستقبل کی تلاش میں دوسرے علاقوں کو جاتے تھے، 1980ء میں غیر ملکی مہاجرین کی منزل مقصود قرار پایا۔
ہائیڈروجن بم، اپنی ساخت و فعل میں ٹیلر الم طرحبند سے استفادہ کرتا ہے جس میں اصل ہائیڈروجن بم منفجر ہونے یا پھٹنے سے قبل ایک مخصوص خانے میں ایٹم بم پھٹتا یا منفجر ہوتا ہے، یعنی یوں کہ سکتے ہیں کہ پہلے انشقاقی بم پھٹتا ہے اور پھر اس کے بعد دوسرا ائتلافی بم پھٹتا ہے۔
پہلے انشقاقی بم کے دھماکے سے پیدا ہونے والی گاما اور ایکس شعاعیں، ایک کیسہ پر جو ٹرائیٹیئم، ڈیوٹیریئم یا لیتھم ڈیوٹرائید کا بنا ہوتا ہے دباؤ ڈال کر ائتلافی تعمل کی ابتدا کرتی ہیں اور اس ائتلاف کے نتیجے میں تعدیلے یا نیوٹرونز بنتے ہیں جو ائتلافی ایندھن کے گرد موجود ختسہ یورنیم میں آخری مرحلے کا انشقاقی عمل شروع کرکے نہ صرف ائتلافی تعمل کے محصول میں بہت زیادہ اضافہ کرتے ہیں بلکہ ساتھ ہی مرکزی برسات میں بھی۔
ہائیڈروجن بم میں موجود یہ تمام اجزاء، مرحلہ کہلاتے ہیں؛ یعنی پہلا انشقاقی بم یا جوہری بم، ابتدائی اور دوسرا ایتلافی بم یا ہائیڈروجن بم، ثانوی مرحلہ کہلایا جاتا ہے۔
اور اس طرح درجہ بہ درجہ طاقتور ہوتے ہوئے جوہری ایندھن کو سلسلہ وار جوڑ کر، بے اندازہ قوت اور تباہ کار حرمرکزی اسلحہ تیار کیا جاسکتا ہے۔
کہا جاتا ہے کہ صرف 9 ممالک؛ امریکہ، برطانیہ، روس، چین، فرانس، ہندوستان پاکستان، شمالی کوریا اور اسرائیل ایسے ہیں جو ہائیڈروجن بم رکھتے ہیں۔
مرکزی اسلحہ جس کو عام طور پر جوہری اسلحہ یا جوہری ہتھیار بھی کہا جاتا ہے، ایک ایسا اسلحہ ہے کہ جو اپنی تباہ کاری کی صلاحیت یا طاقت، انشقاق یا اتحاد جیسے مرکزی تعاملات سے حاصل کرتا ہے۔